**Կասել** (գերմ.՝ Kassel), քաղաք Գերմանիայի Հեսսեն նահանգում, Ֆուլդա գետի ափին։ Բնակչությունը՝ 197,984 մարդ (2015 թվականի դեկտեմբերի 31-ի դրությամբ)։

Պատմություն
-----------

Կասել քաղաքն առաջին անգամ հիշատակվել է 913 թվականին։ Անվանումը ենթադրաբար առաջացել է լատիներեն *Castellum Cattorum* բառակապակցությունից, որը թարգմանաբար նշանակում է «*խաթերի ամրոց*»։ 1189 թվականին հավաստագիրը Կասելին քաղաքի իրավունքներ է շնորհել։

19-րդ դարի սկզբին Կասելում բնակություն են հաստատել Գրիմ եղբայրները, այստեղ նրանք հավաքում էին իրենց հեքիաթների հավաքածուն։ 1803 թվականին լանդգրաֆությունը բարձրացրել է իր կարգավիճակը մինչև իշխանությունը, սակայն շուտով Կասելը գրավվել է Նապոլեոնի կողմից, իսկ 1807 թվականին Կասելը ոչ երկար ժամանակով դարձել է Վեսթֆալիայի թագավորության մայրաքաղաքը, որը ղեկավարում էր Նապոլենի եղբայր Ժերոն Բոնապարտը։ 1813 թվականին գրավվել է Ալեքսանդր Չերնիշովի պարտիզանական ջոկատի անսպասելի հարձակմամբ և շուտով վերականգնվել իշխանության մայրաքաղաքի կարգավիճակում։

Տեսարժան վայրեր
---------------

Ֆրիդրիխի հրապարակը 1783 թվականին
Ֆրիդրիխի կենտրոնական հրապարակը հատակագծվել է 18-րդ դարում բարոկկո ոճով։ Իր անվանումը ստացել է լանդգրաֆ Ֆրիդրիխ II-ի պատվին։ Հրապարակում տեղակայված է կլասիցիզմի ոճով շինությունը, որը կառուցվել է 1769-1779 թվականներին։ Դա Ֆրիդերիցիանումն է՝ Եվրոպայի հանրամատչելի թանգարաններից առաջինը։ Հինգ տարին մեկ անգամ այստեղ անցկացվում է ժամանակակից արվեստի հայտնի documenta ցուցահանդեսը։

Քաղաքից արևմուտք, բլրի վրա գտնվում է զբոսայգին, որտեղ տեղակայված է Վիլհելմսհյոյե (Schloss Wilhelmshöhe(գերմ.)) իշխանական նստավայրը (1786-1801 թվականներ)։ Պալատը 1956 թվականից զբաղեցնում է Կասելի պատկերասրահը։ Ոչ հեռու գտնվում է Հերկուլեսի արձանը՝ Կասելի ոչ պաշտոնական խորհրդանիշը գրեթե երեք դարերի ընթացքում։

Բացի վերը թվարկվածներից, Կասելի թանգարանների թվում աչքի են ընկնում պաստառների թանգարանը (Deutsches Tapetenmuseum(գերմ.)), Գրիմ եղբայրների տուն-թանգարանը և Օտտոնեումում բնական գիտությունների թանգարանը՝ 17-րդ դարի սկզբի թատրոնի շենք, որը ամբողջ Գերմանիայի ամենահին շինությունն է։

Մշակույթ
--------

* Ժամանակակից արվեստի ցուցահանդես documenta: Անցկացվում է հինգ տարին մեկ անգամ։
* «Kasseler Dokfest» փաստագրական կինոնկարի և վիդեոարվեստի փառատոն։ Անցկացվում է ամեն տարի։

Քույր-քաղաքներ
--------------

* Իտալիա Ֆլորենցիա (իտալ.՝ Firenze), Իտալիա
* Ռուսաստան Յարոսլավլ, Ռուսաստան
* Ռուսաստան Նովի Ուրենգոյ, Ռուսաստան
* Թուրքիա Իզմիթ, Թուրքիա
* Իսրայել Ռամաթ Գան, Իսրայել
* Գերմանիա Արնշտադտ, Գերմանիա
* Ֆինլանդիա Ռովանիեմի, Ֆինլանդիա
* Շվեդիա Վեստերոս, Շվեդիա
* Ֆրանսիա Մյուլուզ, Ֆրանսիա

Պատկերասրահ
-----------

Կասել քաղաքի համայնապատկերը 360 աստիճանով

Ծանոթագրություններ
------------------

1. ↑  Alle politisch selbständigen Gemeinden mit ausgewählten Merkmalen am 31.12.2022 (գերմ.) — DESTATIS, 2023.
2. ↑  "Ramat Gan Sister Cities". Արխիվացված է the original 2008 թ․ մարտի 7-ին. Retrieved 2008 թ․ ապրիլի 6.
3. ↑  "Ramat Gan Sister Cities". Արխիվացված է the original 2013 թ․ նոյեմբերի 4-ին. Retrieved 2016 թ․ սեպտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական էջ
* Bewerbung Kulturhauptstadt Europas 2010 Archived 2021-01-18 at the Wayback Machine. (չաշխատող հղում)
* Private Seite zur Geschichte Kassels Archived 2011-07-23 at the Wayback Machine.
* Kassel-Wiki der HNA Archived 2006-10-09 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուս · Բրոքհաուսի և Եփրոնի · Բրոքհաուսի և Եփրոնի փոքր · Հրեական Բրոքհաուսի և Եփրոնի · Մեծ նորվեգական · Սիտինի ռազմական |
|  |
| 

|  Չափորոշչային վերահսկողություն |
| --- |
|  |
| BNF: 119473215 · GND: 4029869-3 · LCCN: n80043584 · NKC: ge208032 · SUDOC: 081594097 · VIAF: 135976607 · WorldCat VIAF: 135976607 |

 |

 |